ทวงเงินไม่ได้ ซ้ำถูกตบหน้า ชักปืนยิงดับ หนุ่มเพิ่งพ้นโทษ
เกิดเหตุคนร้าย ชักปืนยิงหนุ่มเพิ่งพ้นโทษจากคุก หลังทวงเงินไม่ได้ ซ้ำถูกตบหน้า พยานเผย ถูกสั่งให้หนี ไม่อย่างนั้นจะยิงอีกคนเมื่อเวลาประมาณ 22.30 น. วันที่ 28 มี.ค.63 ร.ต.อ.อดิเรก บุรินทร์ภิบาล รองสารวัตรสอบสวน สภ.เมืองสงขลา ได้รับแจ้งวัยรุ่นทะเลาะวิวาท และใช้อาวุธปืนยิง จนมีผู้เสียชีวิต 1 ราย ริมถนนราษฎร์อุทิศ 1 ต.บ่อยาง อ.เมืองสงขลา จึงประสานหน่วยงานที่เกี่ยวข้องไปตรวจสอบที่เกิดเหตุพบร่างผู้เสียชีวิต ทราบชื่อ นายประพัฒน์ หนูน้อย อายุ 26 ปี มีบาดแผลถูกยิง บริเวณไหล่ซ้ายทะลุปอด และชายโครงด้านขวา สภาพนอนคว่ำหน้าจมกองเลือด ใกล้กันยังพบเศษหัวกระสุนจำนวนหนึ่ง และปลอกกระสุนขนาด 9 มม. จำนวน 1 ปลอก ตกอยู่ใกล้กับรถจักรยานยนต์ ยี่ห้อเวฟ สีบรอนซ์เงิน ไม่ติดแผ่นป้ายทะเบียน ของผู้ตายจากการสอบถามหลานชายของผู้เสียชีวิต ซึ่งนั่งซ้อนท้ายรถจักรยานยนต์ มากับผู้เสียชีวิต เล่าว่า ตนกับน้าชายกำลังจะกลับบ้าน แต่เมื่อเลี้ยวรถเข้าซอยราษฎร์อุทิศ 1 พบกับคนร้าย และคนร้ายได้พูดทวงเงินจากน้าของตัวเอง ก่อนเกิดการโต้เถียงกันมาตลอดทาง ประมาณ 100 เมตร จนมาถึงจุดเกิดเหตุ ได้จอดรถเพื่อพูดคุยกัน แต่ตกลงกันไม่ได้ น้าชายจึงตบหน้าคนร้ายไป 1 ครั้ง ก่อนจะหยิบมือถือในกระเป๋าเพื่อโทรศัพท์ จังหวะนั้นคนร้ายได้ชักปืนมายิงทันที 1 นัด พร้อมบอกให้ตนหนีไป ไม่อย่างนั้นจะยิงอีกคน แล้วคนร้ายก็ขึ้นรถจักรยานยนต์ ยี่ห้อสกู๊ปปี้สี ดำแดง ขี่หลบหนีไปจากการตรวจสอบทราบว่า ผู้เสียชีวิตเพิ่งพ้นโทษจากเรือนจำจังหวัดสงขลา ในคดียาเสพติด ได้ประมาณ 1 เดือน ซึ่งหลังจากนี้ เจ้าหน้าที่จะได้สอบสวนหาสาเหตุที่แท้จริง พร้อมกับติดตามตัวคนร้ายมาดำเนินคดีตามกฎหมายต่อไปส่วนแม่ของผู้เสียชีวิต หลังทราบข่าว เดินทางมาที่เกิดเหตุ ถึงกับล้มทั้งยืน ร้องไห้อย่างหนัก เมื่อเห็นร่างของลูกชายนอนจมกองเลือด ญาติๆ ต้องคอยช่วยกันดูแล.
เกิดเหตุคนร้าย ชักปืนยิงหนุ่มเพิ่งพ้นโทษจากคุก หลังทวงเงินไม่ได้ ซ้ำถูกตบหน้า พยานเผย ถูกสั่งให้หนี ไม่อย่างนั้นจะยิงอีกคน 
ยิงกันตาย,ทวงเงิน,ถูกตบหน้า,หนุ่มเพิ่งพ้นโทษ,สงขลา,พยาน,ข่าวทั่วไป